[{"text_idx": "#000002", "text": "Siarter Creu LleoeddNewyddion a DolenniAdnoddau"}, {"text_idx": "#000004", "text": "Yn draddodiadol, y stryd fawr oedd y lle a\u0302\u2019r gymysgedd fwyaf amrywiol o ddefnyddiau ac roedd yn cefnogi amrywiaeth o gyfleusterau a gwasanaethau ar gyfer y gymuned ehangach. Fodd bynnag, yn ystod y blynyddoedd diwethaf, mae hyd yn oed y llefydd hyn wedi cael trafferth i gynnal eu hamrywiaeth a\u2019u defnyddiau lluosog. Dros y ddwy flynedd diwethaf, mae Ti\u0302m Adfywio Cyngor Caerfaddon a Gogledd Ddwyrain Gwlad yr Haf wedi gweithio gyda rhanddeiliaid lleol i gyflawni amrywiaeth o brosiectau i roi bywyd newydd i siopau ac adeiladau gwag ar y stryd fawr ar draws yr ardal."}, {"text_idx": "#000006", "text": "Lansiwyd y prosiect yn 2020 pan oedd cyfraddau eiddo gwag yng Nghanol Dinas Caerfaddon wedi cyrraedd 30% ar rai strydoedd. I ddechrau, er mwyn mynd i\u2019r afael a\u0302\u2019r effaith mae siopau gwag yn ei chael gyda\u2019i gilydd ar ba mor fywiog yw\u2019r stryd fawr, buom yn gweithio gyda chasgliad o grwpiau celfyddydol lleol, rhanddeiliaid diwylliannol, landlordiaid a thimau\u2019r Cyngor i roi gosodiadau celf 3D bywiog ac anarferol yn ffenestri siopau gwag."}, {"text_idx": "#000008", "text": "Roedd yr ail gam yn canolbwyntio ar weithgarwch a gynlluniwyd i sbarduno adfywiad y stryd fawr, gan gynnwys pedwar prosiect peilot tymor hir ar draws yr ardal i ddatblygu a rhoi cynnig ar syniadau ynghylch stryd fawr y dyfodol:"}, {"text_idx": "#000011", "text": "Creative Twerton: Ar hyn o bryd, mae\u2019r prosiect hwn yn darparu gofod celfyddydol cynnes a chroesawgar sy\u2019n agored i bawb, a hynny yng nghanol y stryd fawr hon. Ochr yn ochr a\u0302\u2019r defnydd cyfamserol hwn mae gofod preswyl ar gyfer artistiaid sy\u2019n adeiladu ar y cydweithio sy\u2019n digwydd ar hyn o bryd gyda Phrifysgol Bath Spa a sefydliad celfyddydol lleol."}, {"text_idx": "#000013", "text": "Mae dyfodol y stryd fawr yn broses sy\u2019n esblygu drwy\u2019r amser. Drwy ddefnyddio\u2019r canolfannau hyn i ddarparu ar gyfer cymysgedd o weithgareddau, bydd llwyddiant y prosiectau\u2019n cael ei fesur yn rhannol yn o\u0302l eu gallu i osod sylfeini i adeiladu arnynt, gan gyflymu\u2019r newid y mae cymunedau eisiau ei weld ar eu stryd fawr. Mae\u2019n gyfle cyffrous i ni gamu i\u2019r adwy ac ymateb i\u2019r her."}]